open-index/open-wikipedia-markdown huggingface dataset:
Maataistelukoulu (Ruotsi)

**Maataistelukoulu** () on Ruotsin puolustusvoimien oppilaitos, joka sijaitsee Skövdessä ja Kvarnissa Motalan ulkopuolella. Siellä koulutetaan puolustusvoimien johtajia. Se osallistuu myös menetelmien, määräysten, varusteiden ja asejärjestelmien kehittämiseen puolustusvoimien tarpeisiin. Maataistelukoulussa työskentelee noin 200 henkeä.  

Maataistelukoulu osallistuu erikoisupseerien peruskoulutukseen sekä taso- ja taitokoulutukseen. Lisäksi järjestetään ammatillisia kursseja. Maataisteluihin keskittyvä erikoisupseerikoulutus järjestetään Kvarnissa. Siellä on ampuaratoja, harjoitusalueita ja koulutustiloja. Kouluttajina on kokeneita upseereita, joilla on laaja kokemus alalta.   

Maataistelukoululla on esimerkiksi Ruotsin laajin harjoitusalue taisteluun rakennetussa ympäristössä (STA MOUT). Sen pita-ala on 500 metriä x 500 metriä. Ruotsin ja Suomen puolustusvoimat ovat järjestäneet yhteisiä kaupunkitaisteluharjoituksia alueella, esimerkiksi vuonna 2016.

Ruotsin Yhdysvaltojen kanssa solmimassa DCA-sopimuksessa on sovittu, että Ruotsi luovuttaa tarvittaessa Kvarnin sotilasleiri- ja harjoitusalueen Yhdysvaltojen käyttöön.
  

## Lähteet

## Lisätietoja

*Maataistelukoulun (Ruotsi) viralliset verkkosivut
The Expedition

**The Expedition** on power metal -yhtye Kamelotin ensimmäinen livealbumi, joka julkaistiin lokakuussa 2000 Noise Recordsin kautta.  Kolme viimeistä kappaletta ovat harvinaisia studionauhoituksia: "We Three Kings" (instrumentaali) ja "One Day" ovat lisämateriaalia Siege Perilous -sessioista, ja "We Are Not Separate" on uudelleennauhoitettu versio Dominion-albumin kappaleesta.

## Kappaleet

## Kokoonpano
### Bändin jäsenet
* Roy Khan – laulu
* Thomas Youngblood – kitara, taustalaulu
* Glenn Barry – bassokitara
* Casey Grillo – rummut
* Günter Werno – kosketinsoittimet

### Tuotanto
* Äänitys: Sascha Paeth, konserteista Saksassa ja Kreikassa huhtikuussa 2000
* Miksaus ja masterointi: Sascha Paeth, Pathway Studios, Wolfsburg, Saksa
* Avustajat paikan päällä: Ralf Schindler, Thomas Kuschewski, Bonni "Q-ryched!" Bilski
* Kappaleet 9 ja 10 nauhoitettu vuonna 1998 Morrisound Studiosilla, Tampassa, Floridassa - äänittänyt Howard Helm. Kosketinsoittimet: Howard Helm
* Kappale 11 nauhoitettu vuonna 2000 Pathway Studiosilla Wolfsburgissa, Saksassa - äänittäjänä Sascha Paeth. Koskettimet merkiltä Miro
* Hans Zimmerin intro (09.10sek – 10:04sek kappaleesta "Rocket Away" elokuvan soundtrackilta The Rock)
* Kuvat: Axel Jusseit, Claudia Ehrhardt, Edwin Van Hoof ja Kamelot
* Antiikkikartat: © Photo Essentials
* Kuvitus ja taitto Maren/Noise Graphics
* Kannen kuvat: Axel Jusseit

## Arvostelut

## Lähteet
Ettore Artini

**Ettore Artini** (29. elokuuta 1866 – 7. maaliskuuta 1928) oli italialainen mineralogi. Artini väitteli tohtoriksi Firenzessä vuonna 1887. Hän toimi Pavian yliopistossa vuoteen 1893. Vuonna 1911 hänet nimitettiin professoriksi Milanon teknilliseen korkeakouluun.

## Lähteet
Jänis ja kilpikonna

**Jänis ja kilpikonna** on yksi Aisopoksen faabeleista eli eläinsaduista.

Tarina kertoo kahdesta hyvin erilaisesta eläimestä. Siinä on mukana jänis ja kilpikonna. Jänis on ylimielinen ja nopea, kun taas kilpikonna on hidas ja nöyrä. Jänis nauraa kilpikonnalle tämän hitauden takia, ja kilpikonna tuntee itsensä nöyryytetyksi. Kilpikonna suuttuu ja ehdottaa kilpailua jänikselle selvittääkseen, kumpi heistä on nopeampi. Jänis hyväksyy haasteen ja kilpailu järjestetään, jolloin koko metsän väki saapuu sitä seuraamaan.

Kilpailun alussa jänis juoksee kovaa vauhtia ja saa nopeasti etumatkaa kilpikonnaan. Jänis luulee voittavansa helposti ja päättää levähtää hetken nauttiakseen auringosta. Hän nukahtaa, kun taas kilpikonna jatkaa hitaasti mutta varmasti etenemistään.

Kun jänis herää, hän huomaa kilpikonnan ohittaneen hänet ja lähestyvän maaliviivaa. Jänis yrittää juosta kilpikonnaa kiinni, mutta on liian myöhäistä. Kilpikonna ylittää maaliviivan voittajana.

Kun jänis lopulta saavuttaa maaliviivan, hän on nöyryytetty ja oppii läksynsä. "Jänis ja kilpikonna" opettaa, että ylimielisyys voi johtaa epäonnistumiseen, kun taas nöyryys ja sitkeys tuovat menestystä. Se myös muistuttaa siitä, että jokaisella on omat vahvuutensa ja että on tärkeää kunnioittaa muita ja tunnustaa heidän kykynsä.

## Aiheesta muualla
*Aisopoksen eläinsatu '''Jänis ja kilpikonna''' suomen kielellä
Georg Malvius

**Georg Malvius** (s. 30. toukokuuta 1945 Timișoara, Romanian kuningaskunta) on ruotsalainen teatteriohjaaja ja -pedagogi, joka on työskennellyt myös Suomessa. Hän on toiminut musikaaliohjauksen professorina Göteborgin yliopistossa ja saksalaisessa August Everding -akatemiassa Münchenissä. 

Vuosina 1979–1982 Malvius toimi Turun ruotsalaisen teatterin johtajana ja sitä ennen ruotsinkielisen teatterikoulutuksen pääopettajana Suomessa. Turusta hän siirtyi Örebron lääninteatterin johtajaksi 1982. Sittemmin hän johti Norrköpingin Östgötateaternia vuoteen 1987 asti.

Vuosituhannen vaihteen jälkeen Malvius on ohjannut Helsingin kaupunginteatteriin musikaalit *[[Miss Saigon]]* (2004) ja *[[Hairspray (musikaali)|Hairspray]]* (2005) sekä Turun ruotsalaiseen teatteriin musikaalin *[[Evita (musikaali)|Evita]]* (2008) ja Helsingin Svenska Teaterniin musikaalin *[[Lainahöyhenissä (musikaali)|La Cage aux Folles]]* (2008). Malvius on ohjannut paljon myös Virossa, jossa hänet valittiin vuoden ohjaajaksi 1990 ja vuoden musikaaliohjaajaksi 2003.

## Lähteet

## Aiheesta muualla
*Georg Malviuksen verkkosivusto
Fredrik Sjöberg

**Fredrik Sjöberg** (s. 1958) on ruotsalainen Ig Nobelilla palkittu kirjailija. Hän sai kunnianosoituksen omaelämäkerrallisesta esseetrilogiasta, jossa hän käsittelee kärpästen keräilyä. Kirjan mittaiset esseet ovat *Flugfällan* (2004), *Flyktkonsten* (2006) ja *Russinkungen* (2009). Hänen kiinnostuksensa kohteena ovat erityisesti kukkakärpäset (Syrphidae).

Sanna Nyqvist kehuu Sjöbergin kirjoituksia *[[Parnasso]]ssa*: "[ne ovat] assosiaatioiden ja ajattelun sivupolkujen riemukulkua". Sjöberg peilaa kirjoituksissaan myös oman elämänsä tapahtumia ja kuvaa epätodennäköisiä sankareita, ajelehtijoita ja epäonnistujia. *Flugfällanissa* hän kertoo René Malaisesta, maineikkaasta hyönteistutkijasta ja löytöretkeilijästä, joka päätyy tieteen sivuraiteelle ja ansaitusti unohduksiin.

Uudemmassa teoksessa *Ge upp idag – i morgon kan det vara för sent* (2013) hänen aiheenaan on ajoissa lopettaminen ja malliesimerkkeinä kuvataiteilijat Olof Ågren ja Lotte Laserstein, joista Ågren lopetti koska uskoi taitojensa ruostuvan, Laserstein pakeni Saksasta natseja Ruotsiin eikä lopulta kyennyt enää jatkamaan uudessa kotimaassaan uraansa menestyksellisesti.

Nyqvist pitää Sjöbergiä mielenkiintoisempana kirjailijana kuin samana vuonna varsinaisen kirjallisuuden Nobelin saanutta Bob Dylania.

## Suomennetut julkaisut
* *Me ja ne* (*Vi och dom*), suom. Maarit Tillman. Helsinki: Art House 1999 
;Artikkelit
* Voiko köyhyydestä päästä eroon?, Julkaisussa *Solidaarisen Euroopan puolesta*, toim. Folke Sundman ja Juha Rekola s. 69–72 Helsinki : Työväen sivistysliitto, 2004 

## Lähteet
Vidselin lentokenttä ja testialue

**Vidselin lentokenttä ja testialue** on Ruotsin puolustusmateriaalihallinnon (FMV) käytössä. Alue sijaitsee Ruotsin Lapissa ja se on vartioitu. Alueen pinta-ala on 1650 km2 ja siellä on matala vuoristoalue. Alueella testataan hävittäjälentokoneita, ilma-, maa- ja meritorjuntaohjuksia sekä miehittämättömiä ilma-aluksia (UAV). Aluetta on käytetty 60 vuoden ajan testaustoimintaan.

Ruotsin Yhdysvaltojen kanssa solmimassa DCA-sopimuksessa on sovittu, että Ruotsi luovuttaa tarvittaessa Vidselin lentokentän ja testialueen Yhdysvaltojen käyttöön.

## Lähteet
Eroraha

**Eroraha** on työsuhteen tai virkasuhteen päättyessä työnantajan työntekijälle maksama palkkaan kuulumaton erillinen korvaus.

## Suomi
### Lakiin perustuvat korvaukset

Työnantaja on työ- tai virkasuhteen päättyessä suoraan lain perusteella velvollinen maksamaan palkansaajalle tiettyjä korvauksia. Tällaisen korvauksen maksaminen voi perustua muun muassa työsopimuslakiin (55/2001, TSL), merityösopimuslakiin (756/2011, MTSL) valtion virkamieslakiin (750/1994, VVL) tai kunnallisista viranhaltijoista annettuun lakiin (304/2003, KVL). Lisäksi työ- tai virkasuhteen päättymiseen liittyviä korvauksia voidaan maksaa myös esimerkiksi vuosilomalain (162/2005, VLL) taikka eri yhteistoimintalakien perusteella.

Työ- tai virkasuhteen päättymiseen liittyviä korvauksia koskevia määräyksiä voi sisältyä myös työ- ja virkaehtosopimuksiin.

### Muut kuin lakiin perustuvat korvaukset

Työnantaja ja palkansaaja voivat keskenään sopia siitä, että työnantaja maksaa työsuhteen päättyessä palkansaajalle muita kuin lain edellyttämiä korvauksia. Erilaisista lakiin perustumattomista korvauksista saatetaan sopia ennen työsuhteen alkamista, työsuhteen aikana tai vasta työsuhteen päätyttyä. Korvausta voidaan nimetä esimerkiksi erorahaksi, tukipaketiksi, kehittämisrahaksi tai rahakorvaukseksi. Puhekielessä korvausta saatetaan kutsua myös kultaiseksi kädenpuristukseksi.

Korvauksesta saatetaan sopia esimerkiksi yhteistoimintaneuvottelujen yhteydessä tai työsuhteen päättymisen riitauttamisen seurauksena. 

Korvauksesta saatetaan sopia, kun palkansaajaan ei sovelleta työntekijää suojaavaa työoikeudellista sääntelyä. Tällainen palkansaaja on esimerkiksi osakeyhtiön toimitusjohtaja. 

## Lähteet
Ravlundan ampumarata

**Ravlundan ampumarata** () on Ruotsissa sijaitseva Etelä-Skånen rykmentin (P7) ampumaharjoitusalue. Harjoitusalueille on vapaa kulku harjoitustoiminnan ulkopuolella. Alueen käyttäjiä varoitetaan mahdollisista räjähtämättömistä ammuksista. Alueelle ei tule mennä, jos tiet on suljettu puomein. Koirat tulee pitää kytkettyinä ja telttailu on sallittu, mutta vain yhdeksi yöksi samassa paikassa.

Ruotsin Yhdysvaltojen kanssa solmimassa DCA-sopimuksessa on sovittu, että Ruotsi luovuttaa tarvittaessa Ravlundan  sotilasleiri- ja harjoitusalueen Yhdysvaltojen käyttöön.

## Lähteet
MyPaint

**MyPaint** on avoimen lähdekoodin ohjelma, joka on suunnattu digitaaliseen piirtämiseen ja maalaamiseen. MyPaint ei sisällä muista ohjelmista löytyviä ominaisuuksia kuvankäsittelyyn, tekstien lisäämiseen tai geometrisiin hahmoihin. MyPaint keskittyy maalaamiseen ja se on suunniteltu kosketusherkän piirtopöydän tarpeisiin mallintaen luonnollisen median simulaatiota. Ohjelmassa on erilaisia profiileja siveltimen, hiilen, vesivärin ja musteen käyttöön, ja ne reagoivat eri tavoin riippuen paineesta, nopeudesta ja suunnan muutoksista.

Osa ohjelman toiminnoista on julkaistu erikseen ylläpidettävänä libmypaint-kirjastona, jota voi käyttää myös muissa ohjelmissa.

*[[Sintel]]*-elokuvan taiteellinen ohjaaja David Revoy on kertonut käyttäneenä MyPaintia GIMPin ja Al.chemyn ohella osana työvuotaan. 

## Lähteet
Glåmosin kirkko

**Glåmosin kirkko** () on Rørosin kunnassa Trøndelagin läänissä Norjassa sijaitseva puinen ristikirkko vuodelta 1926.
## Lähteet

## Aiheesta muualla
Heikki Haapaniemi (asianajaja)

**Heikki Tuomas Haapaniemi** (24. toukokuuta 1920 Karkku – 8. joulukuuta 1983 Helsinki) oli suomalainen juristi, joka tunnettiin asianajotoiminnan kehittäjänä ja erityisesti rakennusalan yritysjuridiikan asiantuntijana.

Heikki Haapaniemen vanhemmat olivat maanviljelijä Jalmari Viktorinus Haapaniemi ja Jenny Augusta Sandell ja puoliso vuodesta 1946 Juno Inkeri Sysikaski, aiemmin Sjöholm. Haapaniemi tuli ylioppilaaksi 1940 ja suoritti Helsingin yliopistossa ylemmän oikeustutkinnon 1947. Varatuomarin arvon hän sai 1947. Hän oli Helsingin lakiasiaintoimiston apulainen 1947–1952 ja osakas 1952–1957 ja Asianajotoimisto Heikki Haapaniemen vastuunalainen yhtiömies 1957–1980 ja äänetön yhtiömies 1980–1983. Kansaneläkelaitoksen valtuutettujen sihteeri Haapaniemi oli 1962–1972. 

Haapaniemi oli tunnettu liikejuridiikan asiantuntija, joka hoiti asianajajana muun muassa kiinteistökauppoihin ja yritysjärjestelyihin liittyviä asioita. Hän oli paneutunut varsinkin rakennusurakoiden toimintatapoihin, sopimussuhteisiin ja riitojen ratkaisuun. Haapaniemen luottamustoimiin kuuluivat muun muassa Suomen Asianajajaliiton hallituksem jäsenyys 1966–1974 ja sen säätiön hallituksen jäsenyys 1973–1982 ja varapuheenjohtajuus 1982–1983. 

## Lähteet

## Aiheesta muualla
*
Glåmos

**Glåmos** on Rørosin kunnassa Trøndelagin läänissä Norjassa sijaitseva kylä. Vuosina 1926–1964 se oli itsenäinen kunta. Kuntaliitoshetkellä Glåmosin pinta-ala oli 239 neliökilometriä ja asukasluku 700 henkeä.

## Kuvia

Glåmos stasjon.jpg|Glåmosin asema Rørosin radan varrella.
Glåmos kirke.jpg|Glåmosin kirkko


## Lähteet

## Aiheesta muualla
Efektiivinen lämpötila

**Efektiivinen lämpötila** on tähtien pintalämpötilaan liittyvä suure. Se on oleellisin keino mitata tähtien pintalämpötilaa. Se vastaa mustan kappaleen mustan kappaleen lämpötilaa silloin kun kappaleen säteilemä kokonaisvuotiheys on yhtä suuri kuin kohteen. Täten säteilyssä aaltojen pituudet eivät välttämättä ole Planckin lakien mukaisia. Efektiivinen lämpötila voidaan laskea tarkasti myös siinä tapauksessa, että mustan kappaleen säteily poikkeaa huomattavasti kohteen säteilystä. Efektiivisiä lämpötiloja esitetään muun muassa spektriluokituksessa.

## Lähteet
Fighter Wing Skrydstrup

**Fighter Wing Skrydstrup** on Tanskan kuninkaallisten ilmavoimien Etelä-Tanskassa sijaitseva lentotukikohta. Alueen pinta-ala on 856 hehtaaria. Tukikohdassa on kolme kiitotietä, jotka kaikki ovat 3,5 kilometrin pituisia ja 25–50 metrin levyisiä. Leveimmällä kiitotiellä kaksi konetta voi nousta ja laskeutua samaan aikaan. Tukikohdassa toimii  F-16 ja F-35-hävitäjiä sekä T-17 Saab Supporter koneita, joita käytetään koulutus- ja kuljetustehtäviin. Lisäksi lentokentällä on jatkuvassa hälytysvalmiudessa oleva etsintä- ja pelastushelikopteri (SAR) valmiina auttamaan Etelä-Tanskan etsintä- ja pelastustehtävissä. Lentotukikohdassa työskentelee noin 700 työntekijää.

Tanskan ja Yhdysvaltojen 21. joulukuuta 2023 solmiman DCA-sopimuksen perusteella Yhdysvallat saa tarvittaessa käyttöönsä Skrydstrupin lentotukikohdan.

## Lähteet
Jacob Alexejevitsch Kavaleff

**Jacob Alexejevitsch Kavaleff** (19. lokakuuta 1799 Lappeenranta – 12. syyskuuta 1879 Helsinki) oli suomalainen venäläistaustainen kartanonomistaja, kauppias ja hyväntekeväisyyden edistäjä.

Kavaleff muutti 1820-luvulla Lappeenrannasta Helsinkiin ja hankki Tuomarinkylän kartanon Helsingin maalaiskunnasta vuonna 1845. Venäjän keisari Nikolai I oli lahjoittanut perheelle arvokkaan helmi- ja timanttikorun kiitokseksi vieraanvaraisuudesta yövyttyään Kavaleffin suvun talossa.

Jacob lahjoitti vaimonsa kanssa Lappeenrannan kaupungille ja Lapveden kunnalle rahaa koulujen toimintaan.

## Perhe
Hänen puolisonsa oli Natalia Vilhelmina Klementina Kavaleff os. Hultman (1809–1888), hän oli kauppaneuvos Carl Hultmanin ja Lovisa Böninghin tytär. He menivät naimisiin Tammisaaressa 4.2.1827 ja juhlivat kultahäitään 1877. Heillä oli neljä poikaa ja tytär. Hänellä oli sisko Anna von Möller.

## Lähteet
Brekken

**Brekken** (eteläsaameksi *Praahka*) on kylä Rørosin kunnassa Trøndelagin läänissä Norjassa. Vuosina 1926–1964 se oli itsenäinen kunta. Kuntaliitoshetkellä Brekkenin pinta-ala oli 843 neliökilometriä ja asukasluku 964 henkeä.

Brekken herredshus.jpg|Entinen kunnantalo

## Lähteet

## Aiheesta muualla
Peter Møller

**Peter Joachim Møller** (26. huhtikuuta 1793 Røros – 27. marraskuuta 1869 Kristiania) oli norjalainen apteekkari. Hän kehitti uuden tavan valmistaa kalanmaksaöljyä. Hänen nimellään myydään edelleen Möller-kalanmaksaöljyä. Tuotemerkin omistaa Orkla.

Peter moller grav.jpg|Møllerin ja hänen vaimonsa hauta Vår Frelsers gravlundissa Oslossa.
Petter Møllers vei Oslo TRS.jpg|Møllerin mukaan nimetty Peter Møllers vei Oslossa.

## Lähteet

## Aiheesta muualla
Per Edgar Kokkvold

**Per Edgar Kokkvold** (s. 26. maaliskuuta 1946 Røros) on norjalainen toimittaja. Hän on opiskellut valtio-oppia Oslon yliopistossa. Kokkvold toimi *[[Dagsavisen]]in* ulkomaankirjeenvaihtajana 1973–1984, ulkomaanosaston uutispäällikkönä 1984–1991 ja päätoimittajana 1991–1996.
## Lähteet

## Aiheesta muualla
Bernt Ingvaldsen

**Bernt Ingvaldsen** (12. lokakuuta 1902 Trondheim – 24. huhtikuuta 1985 Drammen) oli norjalainen Høyren poliitikko. Hän istui suurkäräjillä vuosina 1945–1973 ja toimi niiden puhemiehenä 1966–1972. Koulutukseltaan hän oli sähköinsinööri.
## Lähteet

## Aiheesta muualla

* ''Bernt Ingvalsen'' Norjan suurkäräjien verkkosivuilla
Kiertoratamekaniikka

**Kiertoratamekaniikka** on gravitaatioon liittyvien voimien vaikutuksen perusteella määräytyvien liikkeiden mekaniikkaa. Tyhjässä tilassa, kuten avaruudessa ainoa kappaleisiin vaikuttava voima on gravitaatio. Tyhjiössä kahden kappaleen välistä vuorovaikutusta on helppo määrittää ja matemaattiset arvot on helppo laskea, mutta kun kappaleita on useampia, se on vaikeaa. Kuten planeetat, myös satelliitit kiertävät ellipsin muotoisia ratoja, joita koskee Keplerin ensimmäinen laki. Newtonin ensimmäinen laki ilmaisee, että kappaleen liikkuessa ympyräradalla kappaleeseen kohdistuu aina jokin voima, joka kiertoratamekaniikassa on gravitaatio. Gravitaation voimakkuus voidaan laskea Newtonin gravitaatiolain perusteella. Gravitaatiosta tulee kappaleeseen keskeiskiihtyvyys. Kulmaliikemäärä ja potentiaalienergian summa ovat ellipsiradalla vakioita.

## Lähteet
Frem

**Frem** tarkoittaa muun muassa seuraavia:

* Frem, tanskalainen populaari tiedelehti
* Boldklubben Frem, tanskalainen jalkapalloseura

## Sukunimi
Frem on libanonilainen sukunimi:
* Fadi Frem, poliitikko
* Georges Frem, tehtailija ja poliitikko
* Neemat Frem, liikemies ja parlamentaarikko
* Alfred Frem Boustany, kirjailija ja konsultti
Galaksien muodostuminen

**Galaksien muodostuminen** on avaruuden järjestäytymisessä merkittävä tekijä. Ensimmäiset galaksit alkoivat muodostua heti alkuräjähdyksen jälkeen, noin 13 miljardia vuotta sitten. Maailmankaikkeuden alkuaikoina, vielä 10 miljardia vuotta sitten, galaksit olivat kaoottisempia kuin nykyään. Niissä tapahtui enemmän supernovia ja niissä tähtien muodostuminen oli vilkkaampaa kuin nykyisissä galakseissa. Maailmankaikkeudessa on paljon pimeää ainetta, joka vaikuttaa galaksien pyörimiseen ja massaan ja sitä kautta niiden muotoon.

## Lähteet
Heorhi Sudakov

**Heorhi Viktorovytš Sudakov** (; s. 1. syyskuuta 2002 Brjanka) on ukrainalainen jalkapalloilija, pelipaikaltaan keskikenttäpelaaja. Hän on pituudeltaan 177-senttimetrinen. Hän edustaa Portugalin Primeira Ligassa pelaavaa Benficaa lainalla Ukrainan liigan Šah’tar Donetskista. Hän on pelannut Ukrainan A-maajoukkueessa vuodesta 2021.

## Seurajoukkueura
Sudakov pelasi juniorisarjoissa Sokil Brjankan, Metalist Harkovan ja vuodesta 2017 Šah’tar Donetskin joukkueissa. Hän nousi Šah’tar Donetskin edustusjoukkueeseen syksyllä 2020. Hän pelasi vuosina 2020–2025 Šah’tarissa 100 Ukrainan liigan ottelua ja teki niissä 29 maalia. Hän oli voittamassa Ukrainan mestaruutta 2023 ja 2024 sekä Ukrainan cupia 2024 ja 2025. Sudakov pelasi Šah’tarissa 23 Mestarien liigan ottelua ja teki maalin lokakuussa 2023 vierasottelussa Barcelonaa, syyskuussa 2024 kotiottelussa Young Boysia sekä tammikuussa 2025 kotiottelussa Brestiä vastaan. Eurooppa-liigassa hän pelasi kahdeksan ottelua ja teki maalin helmikuussa 2024 vierasottelussa Marseillea vastaan.

Elokuun lopussa 2025 Sudakov siirtyi portugalilaisseura Benficaan yksivuotisella lainasopimuksella, joka velvoittaa Benfican ostamaan hänet kesällä 2026 pysyvästi reilulla 20 miljoonalla eurolla. Sudakov teki ensimmäisen maalinsa Benfican pelaajana 20. syyskuuta 2025 Primeira Ligan ottelussa AVS Futebolia vastaan.

## Maajoukkueura
Sudakov pelasi Ukrainan alle 16-, alle 17- ja alle 21-vuotiaiden maajoukkueissa. Alle 21-vuotiaiden EM-kilpailuissa 2023 Ukraina ylsi välieriin ja Sudakov oli kolmella maalillaan turnauksen maalintekijätilaston jaetulla ykkössijalla: hän teki maalin alkulohkon viimeisessä ottelussa Espanjaa vastaan ja kaksi maalia puolivälierässä Ranskaa vastaan.

Sudakov pelasi Ukrainan A-maajoukkueessa ensimmäisen kerran toukokuussa 2021 ystävyysottelussa Bahrainia vastaan. Hän kuului Ukrainan joukkueeseen kesällä 2021 pelatuissa EM-kilpailuissa mutta ei päässyt kentälle. Hän palasi maajoukkueeseen maaliskuussa 2023 ja kuului vakiokokoonpanoon vuoden 2023 aikana pelatuissa ja maaliskuun 2024 jatkopeleihin huipentuneissa EM-karsinnoissa. Jatkokarsinnan loppuottelu Islantia vastaan päättyi Ukrainan 2–1-voittoon ja Sudakov antoi syötön Ukrainan molempiin maaleihin. EM-kilpailuissa 2024 hän pelasi avauskokoonpanossa kaikki Ukrainan kolme ottelua.

Sudakov on pelannut maaliskuun 25. päivään 2026 mennessä 32 A-maaottelua, joissa hän on ollut 27 kertaa avauskokoonpanossa. Hän teki ensimmäisen maajoukkuemaalinsa lokakuussa 2023 EM-karsinnan kotiottelussa Pohjois-Makedoniaa vastaan. Hän on tehnyt maalin myös kesäkuussa 2024 ystävyysottelussa Moldovaa, syyskuussa 2024 Kansojen liigan ottelussa Tšekkiä sekä syyskuussa 2025 MM-karsintaottelussa Azerbaidžania vastaan. 

## Lähteet
Ewell

**Ewell** [ˈjuːəl] on  asukkaan kaupunki Surreyn kreivikuntaan kuuluvassa Epsomin ja Ewellin kaupunkipiirissä Kaakkois-Englannissa. Se sijaitsee 19 kilometriä Lontoon keskustasta lounaaseen ja luetaan Lontoon metropolialueeseen. Ewell on suoraan kaupunkipiirin alaisuudessa eikä sillä ole kunnallista itsehallintoa (*unparished area*).

## Historia
Roomalaisaikana Ewellin paikalla oli asutuskeskus, jonka kautta kulki Lontoosta Chichesteriin johtanut Stane Street. Ihmisiä houkuttelivat paikalle lähteet, joista Thamesin pieni sivujoki Hogsmill saa alkunsa. Paikannimi Ewell on saksilaisperäinen ja viittaa juuri lähteeseen kylän keskellä. Kylän keskustasta löydettiin myös saksien hautausmaa 1930-luvulla. Keskiajalla kylän maat kuuluivat Merton Priorylle.

Vuonna 1538 Ewellin itäpuolella sijainnut Cuddingtonin kylä purettiin kuningas Henrik VIII:n määräyksestä ja paikalle rakennettiin kuninkaan käyttöön ylellinen metsästysmaja nimeltään Nonsuch Palace. Henrik kuoli ennen kuin palatsi valmistui, mutta kuningatar Elisabet käytti sitä silloin tällöin. Lopulta rakennus päätyi Kaarle II:n rakastajattarelle Barbara Palmerille, joka purki sen vuonna 1682 ja myi rakennuskivet maksaakseen uhkapelivelkansa. Nykyään paikalla on viheralue, jonka nimi on Nonsuch Park.

Ewell on onnistunut säilyttämään aikojen saatossa kylämäisen luonteensa, vaikka siitä onkin tullut Lontoon esikaupunkialuetta. Kylän keskiaikainen kirkko korvattiin uudella kirkolla kellotornia lukuun ottamatta viktoriaanisella aikakaudella 1848. Prerafaeliitit John Everett Millais ja William Holman Hunt vierailivat usein kylässä ja ikuistivat sen maisemia maalauksiinsa, kuten *Ofelia* (Millais 1851–52) ja *The Hireling Shepherd* (Hunt 1851).

## Lähteet
Volodymyr Bražko

**Volodymyr Volodymyrovytš Bražko** (; s. 23. tammikuuta 2002 Zaporižžja) on ukrainalainen jalkapalloilija, pelipaikaltaan puolustava keskikenttäpelaaja. Hän on pituudeltaan 184-senttimetrinen. Hän edustaa Ukrainan liigassa pelaavaa Dynamo Kiovaa. Hän on pelannut Ukrainan A-maajoukkueessa vuodesta 2024.

Bražko siirtyi Metalurh Zaporižžjan junioreista Dynamo Kiovaan vuonna 2016. Hän teki liigadebyyttinsä kaudella 2022–2023 pelatessaan lainasopimuksella Zorja Luhanskissa. Hän pelasi tuon kauden aikana 29 liigaottelua ja teki niissä seitsemän maalia, joista ensimmäinen oli voittomaali Dynamo Kiovaa vastaan syyskuussa 2022. Kaudella 2023–2024 Bražko pelasi Dynamon joukkueessa 26 liigaottelua ja teki niissä kuusi maalia.

Bražko pelasi Ukrainan alle 16-, alle 17- ja alle 21-vuotiaiden maajoukkueissa. Alle 21-vuotiaiden EM-kilpailuissa 2023 Ukraina ylsi välieriin ja Bražko pelasi joukkueen kaikki viisi ottelua ja viimeistä alkulohko-ottelua lukuun ottamatta avauskokoonpanossa.

Bražko pelasi Ukrainan A-maajoukkueessa ensimmäisen kerran maaliskuussa 2024 EM-jatkokarsintaotteluissa Bosnia ja Hertsegovinaa ja Islantia vastaan ja oli molemmissa otteluissa avauskokoonpanossa. Ukraina voitti molemmat ottelut 2–1 ja selviytyi EM-lopputurnaukseen. Bražko on pelannut kesäkuun 16. päivään 2024 mennessä neljä A-maaottelua.

## Lähteet
Chapelon

**Chapelon** on kunta Ranskassa Loiret’n departementissa Centre-Val de Loiren alueella. Se sijaitsee noin 15 kilometriä Montargisin kaupungista luoteeseen.

Notre Damen kirkko on alkujaan rakennettu 1100-luvulla, jolta ajalta ovat peräisin kirkon laiva ja apsis. Kirkko kunnostettiin vuonna 1877. Kirkon vieressä olevalla aukiolla on kalvaarioryhmä, joka on listattu historiallisten monumenttien luetteloon. Se on peräisin 1600-luvulta.

## Lähteet

## Aiheesta muualla
Frem (lehti)

**Frem** oli tanskalainen populaari tiedelehti, joka ilmestyi ensin 1897–1918. Vuosina 1924–1928 lehti ilmestyi uusimuotoisena. Lehden aiheita olivat muun muassa historia, kirjallisuushistoria, taidehistoria ja luonnontieteet.

Lehden aloitteentekijä oli Nordiske Forlagin kustantaja Ernst Bojesen. Lehden päätoimittajina toimivat Julius Schiøtt ja Helge Holst. Artikkelit olivat usein peräisin laajemmista julkaisuista. Lehden levikki oli parhaimmillaan 100&nbsp;000 kappaletta, ja se oli siten Tanskan ja Norjan suurilevikkisin kansantajuinen valistusjulkaisu. Lehden ilmestyminen jatkui edelleen, kun Nordiske Forlag yhdistyi Gyldendaliin 1903. Vuosina 1925–1928 ilmestyneen lehden toimittajia olivat pedagogi H. A. Svane ja  geologi Victor Christian Madsen.


Frem Danish-Magazine 1 1897.png|*Frem*, 1897. Ensimmäinen *Frem* ilmestyi 1897–1918.
Frem Danish-Magazine Nb 22 1925.png|*Frem*, 1925 Toinen *Frem* ilmestyi 1925–1928.

## Lähteet
Mánesin silta

**Mánesin silta** (tšk. *Mánesův most*) on silta Tšekin pääkaupungissa Prahassa. Se yhdistää toisiinsa Malá Stranan ja Vanhankaupungin kaupunginosat Klárovin- sekä Jan Palachin aukioiden kohdalla. Silta on nimetty tšekkiläismaalari Josef Mánesin mukaan.

## Nimi
Ennen nykyistä Mánesin siltaa sen samalla paikalla oli sijainnut Itävallan kruununperillesen Rudolfin mukaan nimetty kävelysilta. Uuden ja suuremman sillan suunnittelemisen alkuvaiheessa uskottiin yleisesti, että myös se tultaisiin nimeämään Rudolfin mukaan. Tämän itsemurhan jälkeen siltaa alettiin kutsua sen rakennetta ja paikkaa kuvaavilla nimillä, kuten rauta- ja ketjusilta tai Uusi Rudolfinumin silta. Kun siltaa lopulta alettiin rakentaa vuonna 1914, ilmoitettiin, että se tullaan nimeämään arkkiherttua Frans Ferdinandin mukaan. Nykyisen nimensä Mánesin silta sai vuonna 1920, kaksi vuotta Tšekkoslovakian itsenäistymisen jälkeen.

## Tyyli ja rakenne
Arkkitehtuuriselta tyyliltään Mánesin silta edustaa pääasiassa vuoden 1910 jälkeistä modernismia, mutta joissain sen yksityiskohdissa on käytetty kubismia.

Silta on valmistettu betonista ja teräsbetonista. Joitain sen pintoja on koristeltu kivellä, kuten graniitilla.

## Historia

### Suunnittelu
Ennen Mánesin sillan rakentamista sen paikalla oli ollut Rudolfin kävelysilta, jonka vajavaisuudet kasvavan suurkaupungin keskeisenä kulkureittinä alkoivat käydä selväksi 1800-luvun loppupuolella. Sen ylikulkumaksun perintäoikeudet vuoteen 1929 saakka ostanut osakeyhtiö kuitenkin vastusti purkamista voimakkaasti. Tilanne ratkesi vasta vuonna 1903 kun Prahan kaupunki osti sillan itselleen.

Suunnittelukilpa uuden ja modernin sillan rakentamisesta käynnistettiin lähes välittömästi. Sille asetetut säännöt tekivät kuitenkin sen voittaneista suunnitelmista käytännössä mahdottomat toteuttaa. Niinpä 1906 alkaneessa toisessa kilpailussa oli sallittu myös teräsbetonin käyttö sekä kahden tukipylvään vaatimuksen nostaminen kolmeen. Esteetön näkymä joelta kohti Hradčanyn linnakorttelia pysyi tärkeimpänä vaatimuksena suunnitelmille.

### Rakentaminen

Siltaa alettiin rakentaa tammikuun ensimmäisenä päivänä 1911 ja se avattiin kaupunkilaisten käyttöön 11. maaliskuuta 1914. Sitä kuitenkin viimeisteltiin aina vuoteen 1916. Arkkitehtonisesti sen suunnittelusta vastasi Mečislav Petrů. Muita sen suunnittelijoita oli muun muassa insinöörit František Mencl ja Alois Nový. Koristeluita siltaan teki František Bílek, Josef Mařatka, Jan Štursa sekä Emanuel Halman. 

Siltaa on korjattu vuosina 1992–1994.

## Liikenne
Mánesin sillan voi ylittää autolla, kävellen tai polkupyörällä. Satunnaisesti sitä käyttävät myös hevosvaunut. Näiden lisäksi sillan ylitse kulkee raitiotie.

Prahan metrolinja A kulkee Mánesin sillan alta yhdistäen Staroměstskán ja Malostranskán asemat. 

## Lähteet
*
### Viitteet

## Aiheesta muualla
Pimeä käytäntö

**Pimeä käytäntö** tai **petollinen käytäntö** (kirjaimellisesti ”pimeä kaava” ) on verkkosivustoilla ja sovellusohjelmissa muissa käyttöliittymissä käytetty temppu, joka saa tekemään jotain, mitä ei välttämättä haluaisi tai on yritykselle eduksi kuluttajan kustannuksella. Näitä ovat esimerkiksi ostokset ja allekirjoitukset. Keinoja ovat esimerkiksi harhauttava sanamuoto ja estokeinot, joilla ohjataan kuluttajan päätöksentekoa. Keinoja voi esiintyä erilaisina yhdistelminä. Monet keinoista ovat jo lainvastaisia Euroopassa ja Yhdysvalloissa. Esimerkiksi digipalvelusäädös nimenomaan kieltää pimeät käytännöt.

Pimeitä käytäntöjä ovat muun muassa:
* epäedulliset oletusvalinnat
* piilokulut
* tietojen piilottaminen
* vaikeaselkoiset tiedot

Pimeä käytäntö voi olla valheellinen esitys tuotteen rajallisesta saatavuudesta, jolloin annetaan väärä kuva tuotteen suosiosta. Painostaminen, kiirehtiminen ja valheellinen mainostaminen ovat eräitä esimerkkejä. Perumisen vaikeus ja etukäteen tehdyt valinnat voivat olla pimeitä käytäntöjä.

## Lähteet
Thomas Wentworth

**Thomas Wentworth** (13. huhtikuuta 1593 Lontoo – 12. toukokuuta 1641 Lontoo) oli **1. Staffordin jaarli** ja kuningas Kaarle I:n johtava neuvonantaja. Hän toimi myös Irlannin käskynhaltijana, ja sai lujin ottein alueella aikaan rauhan ja järjestyksen. Hänet teloitettiin Englannin parlamentin määräyksestä.

## Lähteet
Uolevi Taskinen

**Uolevi Taskinen** (s. 8. huhtikuuta 1939) on suomalainen televisio-ohjaaja, toimittaja, käsikirjoittaja ja tuottaja. Hän on tehnyt Yleisradion tv-kanaville paljon viihdeohjelmia ja kevyen musiikin ohjelmia 1970-luvun alusta 2000-luvun alkuun. Uransa alussa Taskinen oli kuvausryhmän jäsenenä muun muassa elokuvissa *[[Niskavuoren naiset]]* (1958), *[[Pikku Pietarin piha]]* (1961) ja *[[Nuoruus vauhdissa]]* (1961) ja työskenteli sitten tv-kuvaajana Tesvisiossa.

## Tv-ohjelmia
(valikoima, lähteenä Ritva-tietokanta.)
### Toimittajana
*Tuubi (1979–1983)
*Suomen euroviisukarsinta 1979
*Suomen euroviisukarsinta 1988
*Suomen euroviisukarsinta 1990
*Perjantaipörssi (1985–1987)
*April Jazz (1987–1989)
*Narrin nauru (1991)
*Pori Jazz (1997–1998)
### Ohjaajana
*Pop Story (1971–1972)
*Pete Q (1978)
*Musiikkia kaikille (1978–1979)
*Suomen euroviisukarsinta 1976
*Suomen euroviisukarsinta 1980
*Suomen euroviisukarsinta 1984
*Suomen euroviisukarsinta 1988
*Suomen euroviisukarsinta 1990
*Pohjantähden alla (1988)
*Kiitos ja hyvästi (1993)
*Minun iltani (1996)
*Emma-gaala 1997
*Linnunradan pianobaari (1998)
*Mikä menneisyys (1999–2000)
*Toisten TV (2002)
### Tuottajana
*Suurennuslasi (1969)
*Yks’tattaa (1977)
*Rockilta (1981)
*Missä olit silloin kun (1997)

## Lähteet

## Aiheesta muualla
*
*Näin avaat oven oikein, *Hepskukkuu*-ohjelman sketsi vuodelta 1979, tämän linkin mukaan esiintyjä on Uolevi Taskinen. Video 1 min 45 s, Yle Elävä arkisto.
Selluliitti (sairaus)

**Selluliitti** on bakteerin aiheuttama ihon sidekudoskerroksen tulehdus. Sitä voi aiheuttaa stafylokokit, streptokokit, pneumokokki ja *[[Haemophilus influenzae]]*.

Selluliittia esiintyy yleensä alaraajassa, mutta se voi iskeä myös kasvoihin ja käsiin sekä vartalon muihin osiin. Selluliitti-infektio alkaa yleensä siitä, kun bakteeri pääsee elimistöön rikkoutuneen ihon läpi. Hoitamaton selluliitti voi aiheuttaa esimerkiksi bakteremian, endokardiitin, luuydintulehduksen, toksisen shokkioireyhtymän tai sepsiksen.

Selluliittia hoidetaan antibiooteilla. Pienimuotoista tulehdusta voidaan hoitaa paikallisantibioottivoiteella, mutta laajempien infektioiden kohdalla hoito saatetaan joutua antamaan antibioottina sairaalassa suoraan suoneen. Selluliittia pystyy ehkäisemään pitämällä huolta ihon kunnosta ja puhtaudesta. Ihorikkojen kohdalla haavan huolellinen puhdistaminen ja paikallisantiseptien käyttö vähentää selluliitin riskiä.

## Lähteet
Nikolai Kavaleff

**Nikolai Kavaleff** (14. helmikuuta 1876 Espoo – 30. syyskuuta 1952 Siuntio) oli suomenruotsalainen talousneuvos, agronomi ja tilanomistaja.

Kavaleff oli Vanhan-Mankkaan kartanon omistaja. Hän lahjoitti Mankkaan uudelle koululle tontin johon rakennettiin uusi koulurakennus vuonna 1901.

Nikolai Kavaleff opiskeli Helsingissä ruotsinkielisessä lukiossa. Hän jatkoi opintojaan ja valmistui oikeustieteen ylioppilaaksi vuonna 1897. Samana vuonna hän suoritti agronomin tutkinnon Mustialassa. Vuosina 1897–1901 Nikolai toimi Mäkkylän ja Mankkaan kartanoiden tilanhoitajana sekä opettajana Mellunmäen Uudenmaan kansanopistossa. Vuodesta 1901 vuoteen 1908 hän omisti Mankkaan kartanon. Nikolai toimi maanviljelyn maitokeskuksen johtajana Helsingissä vuosina 1907–1914. Tämän jälkeen hän oli meijeriliikkeen johtaja ja omistaja Helsingissä sekä kartanonomistaja Siuntiossa. Hänelle myönnettiin talousneuvoksen arvonimi vuonna 1936. 

Hän kuului Kavaleffin kauppiaissukuun. Hän oli naimisissa ensin vuosina 1909-1933 Alice Maria Kavaleff os. Nybergin kanssa. He erosivat, ja vuonna 1935 hän meni uudelleen naimisiin Margit Linnea Kavaleff os. Forsblomin kanssa.  Hänen isänsä oli Nikolai Kavaleff (1830–1902) ja äitinsä Ida Augusta Uggla (1839–1894). 

## Lähteet
Pierre Vernier

**Pierre Vernier** (1580–1637) oli ranskalainen matemaatikko. Hän oli Burgundin kreivikunnan raha-asioiden ylitirehtööri, Ornansin linnan päällikkö ja Espanjan kuninkaan neuvonantaja. Vernier on ensimmäisenä selittänyt noonion.

## Lähteet
Tähden magneettikenttä

**Tähden magneettikenttä** on tähden ympärillä oleva magneettikenttä. Tähden magneettikentän pysyvyys riippuu tähden lämpötilasta. Kuumimmilla tähdillä magneettikenttä ei juurikaan muutu, mutta Auringon kaltaisilla viileämmillä tähdillä magneettikenttä menee pinnan läpi ja vaihtelee paikallisesti. Magneettikentän vaihtelu aiheuttaa ajoittain auringonpilkkuja ja erilaisia purkauksia, kuten proteuberansseja ja auringonpurkauksia. Auringonpilkut ovat havaittavissa Zeemanin ilmiön avulla, jossa magneettikenttä hajottaa säteilyn spektrin viivoja. Joidenkin muuttuvien tähtien muuttuminen on yhteydessä magneettikentän muutoksiin.

## Lähteet
Klaara Höglund

**Klaara Höglund** (s. 2014 tai 2015) on suomalainen lapsinäyttelijä, joka näytteli Vilttitossua vuoden 2024 elokuvassa *[[Heinähattu, Vilttitossu ja kana]]*. Hän on näytellyt myös mainoksissa ja sivurooleissa. Höglundin isosisko Eedla Höglund on myös lapsinäyttelijä.

Vuosina 2024-2025 Turun Kaupunginteatterissa hän oli Hildur-näytelmän Björk

## Lähteet

## Aiheesta muualla
*
Ajyadin linnoitus

**Ajyadin linnoitus** (, , ) oli osmanien rakentama sitadelli Mekan suurmoskeijan viereisellä kukkulalla nykyisessä Saudi-Arabiassa. Se rakennettiin vuonna 1780 suojaamaan Kaabaa rosvoilta ja hyökkääjiltä. Saudi-Arabian hallinto päätti purkaa linnoituksen Abraj Al Bait Towers -tornitalokompleksin tieltä. Historiallisen kohteen tuhoaminen herätti suuresti vastustusta ulkomailla, etenkin Turkissa. Linnoitus purettiin tammikuussa 2002.

Istanbulilaisessa Miniatürk-miniatyyripuistossa on 1/25-mittakaavan pienoismalli Ajyadin linnoituksesta.

## Kuvia

Tiedosto:Mecca prayer, 1889.tif|Ajyadin linnoitus suurmoskeijan ja Kaaban taustalla vuonna 1889.
Tiedosto:Miniaturk in Istanbul, Turkey - The Maquette park Miniatürk (9895770424).jpg|Pienoismalli Istanbulissa.


## Lähteet
Bämä

**BÄMÄ** on suomalainen musiikkikollektiivi.

## Kokoonpano

* Helena Routa
* Nelli Milan
* Satu
* Tiia Karoliina

## Julkaisut

### EP:t

* Jumala on Muija (EP)

### Singlet

* Voimaantunu
* Kaiken takana on bämä

## Lähteet

* Facebook-sivut
* Levy-yhtiön sivut
* Keikkamyyjän sivut

## Aiheesta muualla

* Ruisrock 2024
I Am the Empire – Live from the 013

**I Am the Empire – Live from the 013** on yhdysvaltalaisen power metal -yhtye Kamelotin kolmas livealbumi, joka julkaistiin 14. elokuuta 2020 Napalm Recordsin kautta. Se on yhtyeen kolmas livealbumi ja toinen live-DVD/Blu-ray.  Albumilla vierailevat Lauren Hart, Elize Ryd, Alissa White-Gluz ja Charlotte Wessels.

Se on ensimmäinen julkaisu, jossa Alex Landenburg esiintyy yhtyeen rumpalina. 

## Kappaleet

## Kokoonpano
**Kamelot**

* Tommy Karevik - Laulu
* Thomas Youngblood – kitara
* Sean Tibbetts – bassokitara
* Oliver Palotai – kosketinsoittimet
* Alex Landenburg – rummut, lyömäsoittimet

**Vierailevat muusikot**

* Lauren Hart (Once Human) – vieraileva laulu ("Phantom Divine (Shadow Empire)")
* Charlotte Wessels – vieraileva laulu ("Under Grey Skies")
* Alissa White-Gluz (Arch Enemy) – laulu ("March of Mephisto", "Sacrimony (Angel of Afterlife)", "Liar Liar (Wasteland Monarchy)")
* Elize Ryd (Amaranthe) – laulu ("March of Mephisto", "My Confession" ja "Sacrimony (Angel of Afterlife)")
* Eklipse – jousikvartetto kappaleessa "My Confession"
** Scarlett – viulu
** Neiti A. – Viulu
** Alttoviulu – alttoviulu
** Helena – sello

**Tuotanto**

* Sascha Paeth – kitara ("RavenLight"), miksaus, masterointi
* - Jens de Vos – ohjaaja
* Tim Tronckoe – valokuvaus
* Gustavo Sazes – kansitaide, taitto
* Stefan Heilemann – lisäkuvitus
* Ashley Oomen – valokuvaus

## Listasijoitukset

## Arvostelut
* Imperiumi: 8½/10

## Lähteet
1,2-epoksibutaani

**1,2-epoksibutaani** (C4H8O) eli **1,2-butyleenioksidi** on epoksideihin kuuluva orgaaninen yhdiste. Yhdistettä voidaan käyttää muun muassa liuottimia stabiloivana aineena ja muiden yhdisteiden valmistukseen. 

## Ominaisuudet, valmistus ja käyttö
Huoneenlämpötilassa 1,2-epoksibutaani on väritöntä nestettä. Yhdiste liukenee veteen ja myös useisiin orgaanisiin liuottimiin, esimerkiksi etanoliin, dietyylieetteriin ja asetoniin. Se reagoi nukleofiilien kuten alkoholien ja amiinien kanssa. 1,2-epoksibutaani on ärsyttävä yhdiste ja voi olla karsinogeenista.

1,2-epoksibutaania valmistetaan useimmiten niin kutsutulla kloorihydriinireitillä. 1-buteenin ja kloorin reaktiotuotetta kuumennetaan emäksisissä oloissa, jolloin muodostuu 1,2-epoksibutaania. Myös 1-buteenin hapetusta voidaan käyttää. 

1,2-epoksibutaania käytetään erityisesti kloorattuja liuottimia stabiloivana aineena. Siitä valmistetaan 1,2-butaanidiolia, butanoliamiineja, eettereitä, estereitä, polybutyleenioksideja ja polyuretaaneja. Johdannaisia käytetään muun muassa korroosionestoaineina, voiteluaineina ja polttoaineiden lisäaineina.
:

## Lähteet
Krypta (yhtye)

**Krypta** on suomalainen Tyrantti-yhtyeestä tutun Henri Segerin sooloprojekti, joka soittaa okkultista suomirockia. Kryptan debyyttivyn Outo laakso julkaisi Svart Records lokakuussa 2023. Yhtye on esiintynyt muun muassa Tuska-festivaaleilla kesällä 2024.

## Kokoonpano

* Henri Seger – kitara, laulu
* Eetu Lehtinen – basso
* Toni Raukola – kitara
* Miika Pylkkänen – koskettimet
* Jere Kolehmainen – rummut

## Julkaisut

### Studioalbumit

* ''Outo Laakso'' (2023)
* TBA (2026)

### Singlet

* Vala (2023)
* Dorian Gray (2023)
* Lasipalatsi (2025)

### EP:t

* Lasipalatsi (EP) (2025)

## Lähteet

* Singlen arvostelu

## Aiheesta muualla

* Yhtyeen kotisivut
* Facebook
* Instagram
* TikTok
* Bandcamp
EP (Gettomasa ja Kube)

**EP** on suomalaisten rap-artistien Gettomasan ja Kuben julkaisema yhteis-EP, joka julkaistiin 29. maaliskuuta 2024 PME Recordsin kautta. Albumin tuotannosta vastaavat MD$, Ruuben ja Off & Out, ja sillä vierailee Justsesomali.

## Kappaleet
# 
# 
# 

## Vastaanotto
*[[Rumba (lehti)|Rumban]]* journalisti Tuomas Aflecht piti EP:tä nautinnollisena kokonaisuutena, kun taas *Rumban* Jarkko Fräntilä parjasi erityisesti Gettomasan lyriikoita ja piti niitä lapsellisina ja tylsinä. *[[Keskisuomalainen|Keskisuomalaisen]]* Niklas Pelkonen antoi EP:lle kaksi tähteä viidestä, ja kutsui sitä laiskaksi alisuoriutumiseksi.

## Lähteet
Darja Serenko

**Darja Andrejevna Serenko** (; s. 1993 Habarovsk) on venäläinen runoilija, feministi ja sodanvastainen aktivisti. Hänen mukaansa Vladimir Putinin aloittama hyökkäysota Ukrainassa on yhteydessä Venäjän yhteiskunnassa vallitseviin misogynisiin asenteisiin ja sukupuolittuneeseen väkivaltaan. Serenko joutui Venäjällä vainon kohteeksi ja muutti maanpakoon Georgiaan. Tammikuussa 2023 Venäjän oikeusministeriö luokitteli Serenkon ulkomaiseksi agentiksi.

## Teoksia
* *Devotški i institutsii* (ven. Девочки и институции, ”Tytöt ja instituutiot”; No Kidding Press, 2022) 
* *Ja želaju pepla svojemi domu* (ven. Я желаю пепла своему дому, ”Haluan kotini palavan tuhkaksi”; 2023) 

## Lähteet

## Aiheesta muualla
Reijo Sundén

**Leif Reijo Sundén** (27. syyskuuta 1941 Turku) on suomalainen kilpasoutaja.

Sundén edusti Suomea Rooman olympialaisissa 1960 perämiehenä nelosessa, jossa Suomen joukkue eteni välieriin.

Sundén sijoittui yhdeksänneksi nelosessa maailmanmestaruuskilpailuissa 1962. Hän saavutti Pohjoismaiden-mestaruuskilpailuissa pronssia nelosessa ja kahdeksikossa vuonna 1965. Ruotsi–Suomi-maaottelussa Sundén oli voittamassa Ruotsia nelosessa ja kahdeksikossa vuonna 1960.

Sundén voitti Suomen-mestaruuden nelosessa vuosina 1960, 1962 ja 1965, kahdeksikossa vuosina 1960 ja 1965 sekä kaksikossa vuonna 1966. Hän edusti seuratasolla Wärtsilän Soutajia ja Nesteen Soutajia.

Myös Reijo Sundénin isä Magnus Sundén oli soudussa maaotteluedustaja ja Suomen-mestari.

## Lähteet
*  

### Viitteet

## Aiheesta muualla
*
Mostaganem

**Mostaganem** () on kaupunki ja Mostaganemin maakunnan hallinnollinen keskus Algeriassa. Se sijaitsee Välimeren rannalla 340 kilometriä Algerista länteen. Mostaganemin kunnassa oli vuoden 2008 väestönlaskennan mukaan 145&nbsp;700 asukasta.

Arzewinlahden rannalla sijaitsevan Mostaganemin lienee perustanut Yusuf ibn Tashfin 1000-luvulla. Se oli pieni linnoitettu satamakaupunki, josta tuli vuonna 1847 Ranskan algerialaisjoukkojen keskuspaikka.

Mostaganemista on maantieyhteydet Oraniin, Algeriin ja naapurimaakuntiin sekä rautatie Mascaran maakunnan Mohammadiaan. Kaupungissa on kalastus- ja kauppasatama sekä elintarvike-, rakennustarvike-, metalli- ja puunjalostusteollisuutta. Ympäröivä maakunta tuottaa viljaa, sitrushedelmiä, viiniä ja puuvillaa. Mostaganemissa toimii Abdelhamid Ibn Badisin yliopisto.

Aïn Sefra -niminen vadi erottaa Mostaganemin vanhan osan Tidjitin uusista kaupunginosista. Nähtävyyksiä ovat 1300-luvulta peräisin oleva Abou El Hassanin moskeija, kasbah ja Välimeren hiekkarannat. 

## Lähteet
Adolf Ulrik Wertmüller

**Adolf Ulrik Wertmüller** (1751–1812) oli amerikanruotsalainen taidemaalari. Hän opiskeli ensin Tukholmassa taideakatemiassa ja sitten vuodesta 1772 Pariisissa ja muualla ulkomailla. Oleskeltuaan 1797–1799 Ruotsissa hän muutti vuonna 1800 Pohjois-Amerikkaan. Tyylillisesti hänen teoksensa kuuluvat rokokoon ja uusklassisuuden välille. Aiheiltaan ne ovat osaksi mytologisia, kuten *Ariadne* (1783) ja *Tanssiva amoriini* (1784), osaksi historiallisia, kuten maalaus Marie Antoinettesta lapsineen (1785). Hän on myös tunnettu  muotokuvamaalarina. Hänen tälle alalle kuuluvia teoksiaan ovat Gustaf Mauritz Armfeltin ja George Washingtonin muotokuvat.

## Maalauksia

Cupid as Bacchus (Adolf Ulrik Wertmüller) - Nationalmuseum - 18036.tif|*Amor Bacchuksena.* (1784).
Gustaf Mauritz Armfelt by Wertmüller.jpeg|*Gustaf Mauritz Armfelt* (1784).
Adolf_Ulrik_Wertmüller,_Marie-Antoinette_d'Autriche,_reine_de_France_(1788)_-_002.jpg|*Kuningatar Marie-Antoinette* (1788).
Charlotte_Eckerman_by_Adolf_Ulrik_Wertmüller.jpg|*Mademoiselle Charlotte Eckerman* (1784) .
Adolf_Ulrik_Wertmüller,_Portrait_of_Jean-Jacques_Caffieri_(1784).jpg|*[[Jean-Jacques Caffieri]]* (1784).
Queen Marie Antoinette of France and two of her Children Walking in The Park of Trianon - Nationalmuseum - 18035.tif|*Kuningatar Marie-Antoinette* (1785).


## Lähteet

## Aiheesta muualla
Lappi-Liesi

**Lappi-Liesi** on perinteinen puulämmitteinen liesi-leivinuuni eli puuliesi eli puuhella, jota on valmistettu vuodesta 1917 alkaen Rauman Lapissa. Kyseisen ns. lappilaisen liesityypin kauppanimiä ovat olleet Lappi-Liesi, Reino-uuni, Wihtori Wainio ja Riviuuni Veljet Vainio.

Liesityypin kehitti maanviljelijä Wihtori Wainio. Lieden ulkokuori oli alun perin sinistettyä, myöhemmin polttoemaloitua peltiä. Keittotaso sekä tulipesän ja uunin luukut olivat valurautaa, sisäosat muurattu. Uunin peltirungon läpi kulki putkia, joiden kautta kiertävät palokaasut lämmittivät uunin tasaisesti.
Germering

**Germering** on kaupunki Baijerin osavaltiossa Saksassa. Se kuuluu Münchenin esikaupunkialueeseen ja on Münchenin paikallisliikenteen piirissä. Germering ja siihen vuonna 1978 liitetty Unterpfaffenhofen ovat kasvaneet kaupunkirakenteellisesti yhteen.

## Maantiede
Germering sijaitsee ylänkömaalla Baijerin eteläosassa noin 15 kilometriä Münchenistä länteen.

## Historia
Germeringin alueella on asuttu jo muinoin. Arkeologit ovat löytäneet todisteita neoliittisen kauden asutuksesta ja merkkejä huomattavasti varhaisemmastakin asutuksesta. Ensimmäiset luotettavat kirjalliset maininnat Germeringistä ovat 900-luvun puolestavälistä muodossa Kermaringun. Unterpfaffenhofenista on epävarmoja mainintoja samalta ajalta. Germering tuhottiin vuonna 1422 käydyssä Allingin taistelussa. Sekä Unterpfaffenhofen että Germering saivat itsenäisen kunnan aseman 1818.

Germeringin kehitys sai potkua rautatien München–Herrsching avaamisesta 1902. Kunnan koillisosaan rakennettiin Neugermeringin asuinalue ja Harthausiin perustettiin osuuskuntapohjainen asuinalue. Vuosien 1945 ja 1946 siirtolaisaalto kasvatti Germeringiä huomattavasti. 1950- ja 1960-luvuilla Germeringiin rakennettiin sosiaalista asuntotuotantoa, mikä oli tuolloin varsin epätavanomaista pienille paikkakunnille. 1970-luvun lopussa Germeringin kasvu laantui, kunnes se alkoi uudelleen 2010-luvulla.

Germering ja Unterpfaffenhofen yhdistettiin toisiinsa 1978. Kaupungiksi Germering kohotettiin 1991.

## Talous ja liikenne
Germeringin suurin työnantaja on nestekromatografiaan erikoistunut Dionex. Muita suuria työllistäjiä ovat IT-alan Advantech Service-IoT GmbH ja työkalujen osien valmistukseen erikoistunut Pöschl Präzisionsteile GmbH. Germeringin rautatieasema, Bahnhof Germering-Unterpfaffenhofen, sijaitsee Unterpfaffenhofenin alueella. Harthausissa on rautatiepysäkki. Münchenin kehämoottoritie BAB 99 kulkee Germeringin itäpuolitse ja BAB 96 halkoo kaupungin eteläosaa.

## Lähteet

## Aiheesta muualla
*Germering, Baijeri, Saksa — Sunrise, Sunset and Daylength
Muisti palaa pohjaan

**Muisti palaa pohjaan** on Yle TV2 -kanavalla vuonna 2004 esitetty kokkaus- ja keskusteluohjelmasarja. Siinä julkisuuden henkilöitä jututetaan heidän muistoistaan nostalgisen ruoanlaiton ja aterian nautinnan ohessa, alaotsikkona ”15 vierasta, 15 elämysmatkaa Suomeen, jota ei enää ole”. Perjantai-iltaisin klo 20 kevätkaudella 2004 esitetyn ohjelman juontajana on Neil Hardwick ja kokkina Anu Brask.

## Vieraat ja makumuistot
*näyttelijä-ohjaaja Mari Rantasila
**hölmöilevä omppuviini, jäätelötesti, kesäkeitto
*elokuvaohjaaja Matti Kassila
**teetä venäläisittäin, blinit, kalaseljanka
*muusikko Timo Rautiainen
**makkaravoileipä ja maito, kossua ja Palma-limppaa, uunibroileri 70-lukulaisittain
*näyttelijä Eila Roine
**Campari, suklaakiisseli ja kermavaahto, palapaisti
*tekstiilitaiteilija Ritva Puotila
**piimää ja lähdevettä, lettuja ja mansikkahilloa, juustofondue ja valkoviiniä
*kirjailija Hannu Raittila
**kaurapuuro ilman klimppejä, ”Porvoon lankku” tai muu valkkari, kotitekoinen pizza
*muotisuunnittelija Ritva Falla
**eväsleivät ja mehu, sima, elävän ravinnon ateria
*urheiluselostaja Antero Mertaranta
**porilainen ja maito, jauhelihakastike, muussi ja punaviini, Fazerin Parhaat: Kiss-Kiss
*tanssija Reijo Kela
**ruispuolukkapuuro, paistetut muikut ja perunamuussi
*kirjailija Leena Lander
**kuuma koira, shandy ja Domino-keksit, kuutamokiisseli tarjoiltuna lautaselta, josta on jo syöty hernerokkaa
*poliitikko Kaarina Suonio
**vadelmalimsa, nötkötti, paistetut silakat ja muussi
*elokuvaohjaaja Markku Pölönen
**jaloviina, pullamössö (vähän kahvia, paljon maitoa ja pullaa), lihakeitto purkkilihasta
*laulaja-näyttelijä Marjatta Leppänen
**Coca-Cola, crêpes suzette, kaalikääryleet
*kapellimestari Atso Almila
**algerialainen punaviini, juusto, hedelmärahka, uunihauki ja vihannekset
*näyttelijä Oiva Lohtander
**maksamakkaravoileipä ja maito, bebe-leivos, tartarpihvi ja halpa punaviini

## Lähteet